CELEX: 32017R1261
Language: fi
Date: 2017-07-12 00:00:00
Title: Komission asetus (EU) 2017/1261, annettu 12 päivänä heinäkuuta 2017, asetuksen (EU) N:o 142/2011 muuttamisesta eräiden renderöityjen rasvojen vaihtoehtoisen käsittelymenetelmän osalta (ETA:n kannalta merkityksellinen teksti. )

13.7.2017   
            
            
               FI
            
            
               Euroopan unionin virallinen lehti
            
            
               L 182/31
            
         KOMISSION ASETUS (EU) 2017/1261,
   annettu 12 päivänä heinäkuuta 2017,
   asetuksen (EU) N:o 142/2011 muuttamisesta eräiden renderöityjen rasvojen vaihtoehtoisen käsittelymenetelmän osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1069/2009 (1) ja erityisesti sen 20 artiklan 11 kohdan a alakohdan,
   sekä katsoo seuraavaa:
   
               (1)
            
            
               Komission asetuksessa (EU) N:o 142/2011 (2) vahvistetaan asetuksen (EY) N:o 1069/2009 täytäntöönpanoa koskevat säännöt, vaihtoehtoisen käsittelymenetelmän hyväksymismenettelyt mukaan luettuina.
            
         
               (2)
            
            
               Suomen toimivaltainen viranomainen toimitti asetuksen (EY) N:o 1069/2009 20 artiklassa tarkoitetun eläimistä saatavien sivutuotteiden tai niistä johdettujen tuotteiden käytön vaihtoehtoisen menetelmän hyväksymistä koskevan hakemuksen, jonka johdosta Euroopan elintarviketurvallisuusviranomainen, jäljempänä ’EFSA’, julkaisi tieteellisen lausunnon jatkuvan monivaiheisen katalyyttisen vetykäsittelyn käytöstä renderöityjen eläinrasvojen (luokka 1) käsittelemiseksi (3). Tätä menetelmää voidaan käyttää uusiutuvan dieselin, uusiutuvan lentopetrolin, uusiutuvan propaanin ja uusiutuvan bensiinin tuotantoon. EFSA on arvioinut kyseisen menetelmän turvalliseksi vaihtoehtoiseksi menetelmäksi luokkaan 1 kuuluvien renderöityjen rasvojen käsittelemiseksi, ja näin johdetut tuotteet voidaan ilmoittaa valmistusketjun päätepisteeksi.
            
         
               (3)
            
            
               Asetuksen (EU) N:o 142/2011 liitettä IV olisi sen vuoksi muutettava.
            
         
               (4)
            
            
               Luokkaan 1 tai 2 kuuluvan aineksen käsittelystä peräisin oleviin johdettuihin tuotteisiin on tehtävä pysyvät merkinnät jäljitettävyyden varmistamiseksi ja elintarvike- ja rehuketjuun joutumisen estämiseksi. Asetuksen (EU) N:o 142/2011 liitteessä VIII vahvistetaan kyseisten johdettujen tuotteiden merkintöjä koskevat vaatimukset. Mainitun asetuksen liitteessä VIII olevan V luvun 3 kohdan e alakohdan mukaan merkintää ei vaadita liitteessä IV olevan IV luvun 2 jakson J kohdassa tarkoitettujen uusiutuvien polttoaineiden osalta.
            
         
               (5)
            
            
               Koska jatkuvan monivaiheisen katalyyttisen vetykäsittelyn käyttö renderöityjen eläinrasvojen (luokka 1) käsittelemiseksi vähentää eläinten terveydelle ja kansanterveydelle aiheutuvaa riskiä yhtä tehokkaasti kuin asetuksen (EU) N:o 142/2011 liitteessä IV olevan IV luvun 2 jakson J kohdassa määritelty menetelmä, se olisi myös jätettävä merkintävaatimusten soveltamisalan ulkopuolelle lisäämällä mainitun asetuksen liitteessä VIII olevan V luvun 3 kohdan e alakohtaan viittaus kyseiseen menetelmään.
            
         
               (6)
            
            
               Asetuksen (EU) N:o 142/2011 liitettä VIII olisi sen vuoksi muutettava.
            
         
               (7)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Lisätään asetuksen (EY) N:o 142/2011 3 artiklaan k alakohta seuraavasti:
   
      
                  ”k)
               
               
                  uusiutuva diesel, uusiutuva lentopetroli, uusiutuva propaani ja uusiutuva bensiini, jotka täyttävät liitteessä IV olevan IV luvun 3 jakson 2 kohdan f alakohdassa esitetyt uusiutuvien polttoaineiden tuotannossa käytettävästä monivaiheisesta katalyyttisesta vetykäsittelystä saatuja tuotteita koskevat erityiset vaatimukset.”
               
            
   2 artikla
   Muutetaan asetuksen (EU) N:o 142/2011 liitteet IV ja VIII tämän asetuksen liitteen mukaisesti.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä heinäkuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 300, 14.11.2009, s. 1.
   
      (2)  Komission asetus (EU) N:o 142/2011, annettu 25 päivänä helmikuuta 2011, muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä annetun Euroopan parlamentin ja neuvoston asetuksen (EY) N:o 1069/2009 täytäntöönpanosta sekä neuvoston direktiivin 97/78/EY täytäntöönpanosta tiettyjen näytteiden ja tuotteiden osalta, jotka vapautetaan kyseisen direktiivin mukaisista eläinlääkärintarkastuksista rajatarkastusasemilla (EUVL L 54, 26.2.2011, s. 1).
   
      (3)  EFSA Journal 2015; 13(11):4307.
   
      LIITE
      Muutetaan asetuksen (EU) N:o 142/2011 liitteet IV ja VIII seuraavasti:
      
                  1)
               
               
                  Muutetaan liitteessä IV oleva IV luku seuraavasti:
                  
                              a)
                           
                           
                              Korvataan 1 jakson 1 kohdan d alakohta seuraavasti:
                              
                                          ”d)
                                       
                                       
                                          J ja L kohdan mukaisesti luokan 1 ja 2 aineksesta johdetusta renderöidystä rasvasta tuotetut uusiutuvat polttoaineet.”
                                       
                                    
                        
                              b)
                           
                           
                              Lisätään 2 jaksoon L kohta seuraavasti:
                              ”L.   Uusiutuvien polttoaineiden tuotannossa käytettävä monivaiheinen katalyyttinen vetykäsittely
                              1.   Lähtöainekset
                              Tätä menetelmää voidaan soveltaa seuraaviin aineksiin:
                              
                                          a)
                                       
                                       
                                          renderöity rasva, joka on johdettu luokkaan 1 kuuluvasta aineksesta, joka on käsitelty käsittelymenetelmällä 1 (painesterilointi);
                                       
                                    
                                          b)
                                       
                                       
                                          tämän jakson J kohdan 1 kohdan a alakohdan mukainen renderöity rasva ja kalaöljy.
                                       
                                    2.   Käsittelytapa
                              
                                          a)
                                       
                                       
                                          Renderöidylle rasvalle on tehtävä esikäsittely, johon sisältyy vähintään lähtöaineksen, renderöity rasva mukaan luettuna, valkaisu hapolla ja valkaisusavella sekä jäljellä olevan käytetyn valkaisusaven ja liukenemattomien epäpuhtauksien poistaminen suodattamalla;
                                          Ennen tätä käsittelyä renderöidystä rasvasta voidaan poistaa epäpuhtauksia hapolla ja/tai emäksisellä liuoksella muodostamalla siitä hartseja, jotka erotetaan sen jälkeen sentrifugoimalla.
                                       
                                    
                                          b)
                                       
                                       
                                          Esikäsitellylle ainekselle on suoritettava vetykäsittely, johon kuuluu ensimmäisenä vaiheena katalyyttinen vetykäsittely, strippausvaihe ja sitä seuraavana vaiheena isomerointi.
                                          Ainesta on pidettävä vähintään 30 baarin paineessa vähintään 265 °C:n lämpötilassa vähintään 20 minuutin ajan.”
                                       
                                    
                        
                              c)
                           
                           
                              Lisätään 3 jakson 2 kohtaan f alakohta seuraavasti:
                              
                                          ”f)
                                       
                                       
                                          uusiutuvien polttoaineiden tuotannossa käytettävästä monivaiheisesta katalyyttisesta vetykäsittelystä saatava aines voidaan
                                          
                                                      i)
                                                   
                                                   
                                                      kun kyse on tämän prosessin tuloksena saatavista uusiutuvasta dieselistä, uusiutuvasta lentopetrolista, uusiutuvasta propaanista ja uusiutuvasta bensiinistä, käyttää polttoaineena ilman tästä asetuksesta johtuvia rajoituksia (päätepiste);
                                                   
                                                
                                                      ii)
                                                   
                                                   
                                                      kun kyse on 2 jakson L kohdan 2 kohdan a alakohdassa tarkoitetusta esikäsittelymenetelmästä peräisin olevasta käytetystä valkaisusavesta ja lietteestä,
                                                      
                                                                  —
                                                               
                                                               
                                                                  hävittää asetuksen (EY) N:o 1069/2009 12 artiklan a tai b alakohdan mukaisesti,
                                                               
                                                            
                                                                  —
                                                               
                                                               
                                                                  hävittää hautaamalla hyväksytylle kaatopaikalle,
                                                               
                                                            
                                                                  —
                                                               
                                                               
                                                                  muuntaa biokaasuksi edellyttäen, että muuntamisesta syntyneet mädätteet hävitetään polttamalla, rinnakkaispolttamalla tai hautaamalla hyväksytylle kaatopaikalle,
                                                               
                                                            
                                                                  —
                                                               
                                                               
                                                                  käyttää asetuksen (EY) N:o 1069/2009 36 artiklan a alakohdan i alakohdassa tarkoitettuihin teknisiin tarkoituksiin.”
                                                               
                                                            
                                                
                                    
                        
            
                  2)
               
               
                  Korvataan liitteessä VIII olevan V luvun 3 kohdan e alakohta seuraavasti:
                  
                              ”e)
                           
                           
                              liitteessä IV olevan IV luvun 2 jakson J ja L kohdan mukaisesti luokan 1 ja 2 aineksesta johdetusta renderöidystä rasvasta tuotettuja uusiutuvia polttoaineita.”